FPI ปิดจ๊อบซื้อหุ้นคืนควักเงิน 103 ลบ. เก็บ 40 ล้านหุ้น
FPI ปิดจ๊อบซื้อหุ้นคืน ควักเงิน 103 ลบ. คว้า 40 ล้านหุ้น
FPI ปิดจ๊อบซื้อหุ้นคืน ควักเงิน 103 ลบ. คว้า 40 ล้านหุ้น
22 ส.ค. 2562

บริษัท ฟอร์จูน พาร์ท อินดัสตรี้ จำกัด (มหาชน) หรือ FPI เปิดเผยว่า บริษัทสิ้นสุดการดำเนินโครงการซื้อหุ้นคืนเพื่อการบริหารทางการเงินแล้ว โดยซื้อหุ้นคืนครบตามจำนวนที่คณะกรรมการอนุมัติไว้ทั้งสิ้น 40 ล้านหุ้น คิดเป็น 2.64% ของหุ้นที่จำหน่ายได้แล้วทั้งหมด คิดเป็นมูลค่ารวม 102.98 ล้านบาท โดยเป็นการซื้อในตลาดหลักทรัพย์แห่งประเทศไทย ระหว่างวันที่ 22 กุมภาพันธ์ 2562 ถึงวันที่ 21 สิงหาคม 2562
สำหรับการจำหน่ายหุ้นที่ซื้อคืนตามโครงการซื้อหุ้นคืนในครั้งนี้ บริษัทจะนำเสนอคณะกรรมการเพื่อพิจารณาอีกครั้ง ทั้งนี้ ตามกฎเกณฑ์ที่เกี่ยวข้อง บริษัทที่ซื้อหุ้นคืนจะสามารถจำหน่ายหุ้นที่ซื้อคืนได้ภายหลังพ้นกำหนด 6 เดือน นับแต่การซื้อหุ้นคืนเสร็จสิ้น แต่ต้องไม่เกิน 3 ปี และในกรณีที่บริษัทไม่จำหน่ายหรือจำหน่ายไม่หมดภายในระยะเวลาที่กำหนดก็ให้ดำเนินการลดทุนโดยการตัดหุ้นจดทะเบียนที่ซื้อคืนและยังไม่ได้จำหน่าย